**Maternitate**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maternitate

...

Când aripa vieții, din genune te cheamă,

altar se ridică în trupul de mamă,

și-acolo-năuntru, e o suflare divină,

ce-ți poartă făptura, ușor, spre lumină!

...

Și a fost lungă noaptea, dar s-a făcut zi,

iar plăpânda-ți făptură, spre cer, răsări,

că tu ești ofranda pe maternul altar,

să treci din genune, al luminii hotar!

...

Dar ieșit în lumină, o altă chemare,

te-atinge-n tăcere, ca o petală de floare,

e chemarea din tine, ce nu-ți e străină,

să-ți poarte făptura, spre o altă lumină!

...

Tu-ți porți veșnicia cu aceeași chemare,

ce vrea să-ți preschimbe făptura-n lumină

și-atuncea, din tine, o altă viață răsare,

că-n ceruri și-n tine, e o suflare divină!